
KÖLCSÖNSZERZŐDÉS

Tervezet
amely létrejött egyrészről ALISCA Terra Regionális Hulladékgazdálkodási Kft. (7100 Szekszárd, Epreskert u. 9.), képviseli Artim Andrásné ügyvezető igazgató, mint h i t e l e z ő

másrészről Fácánkert Község Önkormányzata (7136 Fácánkert, Árpád u. 12.), képviseli Orbán Zsolt polgármester, mint a d ó s

között az alábbi feltételek szerint:

1.) Szerződő felek megállapítják, hogy Fácánkert Község Önkormányzata tagja a Dél-Balatoni és Sió-völgyi Nagytérség Települési Szilárdhulladék Kezelési program megvalósítására létrehozott konzorciumnak. A konzorcium azért alakult, hogy az önkormányzatok közigazgatási területén keletkező települési szilárd hulladék közszolgáltatási szerződés keretében történő gyűjtésére és szállítására irányuló helyi közszolgáltatások és a regionális hulladékkezelési közszolgáltatások koordinálása, továbbá a helyi közszolgáltatókkal való együttműködés megvalósuljon, az Európai Uniós, állami és saját forrás felhasználásával egy korszerű, magas technikai, műszaki, környezetvédelmi szintű hulladékgazdálkodási rendszer alakuljon ki. 

2.) Az EU Kohéziós Alap (ISPA) és átadó között kötetett Pénzügyi Megállapodás értelmében a teljes project beruházási költségének 10%-t, továbbá a Kohéziós Alap (ISPA) project megvalósításához szükséges, a Kohéziós Alap (ISPA) által nem viselt valamennyi egyéb költséget az Önkormányzatok kötelesek viselni (önkormányzati finanszírozási kötelezettség).  

3.) Fácánkert Község vonatkozásában az önrész 1.450.839 Ft. A késedelmi kamat összege 2008. december 31-ig számolva 111.886 Ft. A hátralék + a késedelmi kamat együttesen 1.562.725 Ft.

4.) A települési szilárd hulladék szállítása és ártalmatlanítása vonatkozásában Fácánkert Község Önkormányzata alapfeladatát átadta Szekszárd MJV Önkormányzatának társulási megállapodás keretében. A közszolgáltatást a Szekszárd MJV Önkormányzatának kizárólagos tulajdonában lévő ALISCA Terra Kft. szolgáltató végzi.

5.) Hitelező kötelezettséget vállal arra, hogy 1.562.725 Ft. kölcsönösszeget 2008. december 15. napjáig átutalja adós bankszámlájára. Adós vállalja, hogy ezen pénzösszeget a számlájára érkezést követően haladéktalanul átutalja a konzorcium kapcsolattartó gesztoraként eljáró Siófok Város Önkormányzata ERSTE Banknál vezetett 11639002-06180700-39000008 számú bankszámlájára. 

6.) Adós a szerződés 3. pontjában megjelölt kölcsönösszeget elfogadja, és kötelezettséget vállal arra, hogy a tőkét, valamint annak kamatait a hitelező részére legkésőbb 2018. december 31. napjáig visszafizeti. 

A kamatfizetési kötelezettség a mindenkor fennálló tőketartozás alapulvételével terheli az adóst. A kamat mértéke a mindenkori jegybanki alapkamat. 

A kamatfizetés kezdő időpontja a kölcsönösszegnek az adós bankszámlájára érkezésének napja. A kamat esedékessége megegyezik a tőke visszafizetésének időpontjával. 

7.) Az önkormányzat kötelezettséget vállal arra, hogy a Cikói Regionális Hulladékkezelő Központ üzembehelyezésétől számított 10 évig a Szekszárd MJV Önkormányzatával kötött társulási megállapodásnak megfelelően a települési szilárdhulladék begyűjtését és szállítását az ALISCA Terra Kft. részére biztosítja. 

8.) Abban az esetben, ha a szerződés 7. pontjában megjelölt határidő lejártát megelőzően a társulási megállapodás módosításra, vagy megszüntetésre kerül, és ily módon az ALISCA Terra Kft. szolgáltatási lehetősége megszűnik, úgy az önkormányzat a szolgáltató által kifizetett önrész arányos részét egyösszegben visszafizeti hitelező részére.
Abban az esetben, ha a Regionális Kommunális Szolgáltató Kht. végleges kijelölése megtörténik a Cikói Regionális Hulladékkezelő Központ üzemeltetésére és az üzemeltető a jelen szerződésben meghatározott önrészt az önkormányzat részére megfizeti, akkor adós a kölcsönösszeget a hitelezőnek 15 napon belül visszafizeti.
9.) Felek megállapítják, hogy jelen kölcsönszerződés célja, hogy a Dél-Balatoni és Sió-völgyi Nagytérség Települési Szilárdhulladék kezelési program zökkenőmentesen megvalósuljon és a Cikói Hulladékkezelő Központ építése határidőben befejeződjön. Ezen célok eléréséhez ugyanis szükséges az önkormányzatot terhelő finanszírozási kötelezettség (önrész) haladéktalan kifizetése. 

Jelen szerződésben nem szabályozott kérdésekben a Polgári Törvénykönyv rendelkezései az irányadók. 

Felek a kölcsönszerződést, mint akaratukkal mindenben megegyezőt, helybenhagyólag aláírták.

Szekszárd, 2008 december 15.napján

………………………………………


……………………………………

Fácánkert Község Önkormányzata

                      ALISCA Terra Kft.

                   Adós






       Hitelező

N Y I L A T K O Z A T

Alulírt ALISCA Terra Regionális Hulladékgazdálkodási Kft. képviseletében kijelentem, hogy abban az esetben, ha a hulladékszállítási díjba 10 éven keresztül beépítésre kerül az önrész kifizetésére kölcsönadott pénzösszeg, akkor a 10 éves határidő lejártával a kölcsönösszeget visszafizetettnek tekintjük, és az önkormányzat visszafizetési kötelezettsége megszűnik.

………………………………..

Artim Andrásné

Ügyvezető igazgató

